Anexa nr. 1 la HCL...................
ACORD DE PARTENERIAT
Nr..........................................
Cap. I Părţile Acordului:

 1.1. Municipiul Drobeta Turnu Severin cu sediul în str. Mareşal Averescu, nr. 2, jud. Mehedinţi, C.I.F. 4426581, Cod Iban: RO77TREZ46121A300530XXXX deschis la Trezoreria Drobeta Turnu Severin, reprezentat prin primar, Marius Vasile Screciu, în calitate de Partener nr.1, pe de o parte şi

1.2. .........................., cu sediul în.........................., înregistrat la Oficiul Registrului Comerţului .......................... cu numărul de ordine ............................... şi cod unic de înregistrare nr. .............................., reprezentată legal prin .........................., CNP ................................, în calitate de Partener nr.2, pe de altă parte; 

          Având în vedere:
· dipoziţiile art.1949 și următoarele din Codul Civil;

· H.C.L. Dr.Tr.Severin, nr. ..........................;
părţile au decis să încheie prezentul acord de parteneriat, denumit în continuare “ACORDUL”, cu aplicarea  următoarelor clauze:

Cap. II Obiectul Acordului
Art. 1  (1) Obiectul acordului îl reprezintă:
· Partener nr.1 asigură folosința Partenerului nr. 2 a suprafeței de 15 mp din suprafața de 7.662 mp pe care primul o are în administrare;
· Partenerul nr. 2 asigură amplasareai unei stații de monitorizare a calității aerului ca parte din proiectul european „Îmbunătățirea Sistemului de Evaluare și Monitorizare a Calității Aerului la nivel național ”.

          (2) Punerea în posesie a Partenerului nr. 2 se va face prin proces verbal de punere în posesie în termen de maximum 20 zile de la data semnării acordului.

         Cap. III Durata Acordului
  Art. 2  (1) Durata acordului este de 10  ani şi produce efecte de la data semnării acestuia de către părti. 

             (2) Acordul poate fi prelungit prin consimțământul liber exprimat al părtilor.
          Cap.IV    Drepturile şi obligaţile Partenerului nr. 1
 Art. 3  (1) Partenerul nr. 1 are obligația de a pune la dispoziție cu titlu gratuit Partenerului nr. 2 suprafața de 15 mp din suprafața de 7.662 mp pe care primul o are în administrare în termen de maxim 20 de zile pe bază de proces verbal;
               (2) Partenerul nr. 1 are obligația de a nu-l tulbura sub nicio formă pe Partenerul nr. 2 și de a-i asigura acestuia folosința normală împiedicând orice tulburare de drept venită din partea unui terț .
          Cap. V  Drepturile si obligatiile Partenerului nr. 2
             Art.4  (1) Partenerul nr. 2 are dreptul de a folosi terenul potrivit destinaţiei sale, dobândind în acest sens şi posesia asupra acestuia. 

           Art. 5 (1) Partenerul nr. 2 are obligatia de a exploata în mod direct terenul ce face obiectul prezentului acord, el neputând încheia un contract de subînchiriere în favoarea unei terţe persoane, fără acordul expres al Partenerului nr. 1.

          (2)  Partenerul nr. 2  se obligă să ocupe numai suprafaţa de teren ce face obiectul prezentului acord, el neputând să folosească o suprafaţă de teren mai mare.

         (3) În situaţia în care subsolul terenului ce face obiectul prezentului acord este afectat de reţele edilitar gospodăreşti (apă, canal, cablu de electricitate, etc.) acestea vor fi deviate pe cheltuiala Partenerul nr. 2. 

           (4) Partenerul nr. 2 are obligația de a informa Partenerul nr. 1 odată la 2 luni cu privire la rezultatul monitorizării calității aerului în Municipiul Drobeta Turnu Severin cu propunerea soluțiilor ce urmează a fi adoptate, după caz. În caz de urgență sau de pericol iminent informările prevăzute în teza 1 se vor face imediat.
         (5) Locatarul este obligat să respecte standardele de calitate a activităţilor prestate conform legislaţiei in vigoare.
         (6) După încetarea acordului, indiferent de motivul încetarii, Partenerul nr. 2  are obligaţia de a demola lucrările efectuate şi de a curăţa terenul ce face obiectul prezentului acord, astfel încât acesta să se afle în starea fizică avută anterior încheierii prezentului acord, în caz contrar Partenerul nr. 1 are dreptul de a cere daune interese.
          Cap. VI  Încetarea Acordului
           Art.6  Acordul încetează pentru una dintre următoarele cauze:

a)  la expirarea termenului, dacă părţile nu hotărăsc prelungirea;
b)  prin acordul scris al părtilor;

c)  prin denunţare unilaterală atunci când interesul naţional sau local o impune cu notificarea prealabilă a Partenerul nr. 2  în termen de cel putin 15 zile;

d) în situaţia în care terenul face obiectul unei cereri de retrocedare formulate în temeiul Legii nr. 10/2001;
e) în situația în care încetează dreptul de administrare al Partenerului nr.1;

Cap. VII Responsabilităţi de mediu

     Art.10  Partenerul nr. 2  îşi asumă toate responsabilităţile de mediu cu privire la terenul ce face obiectul prezentului acord şi cu privire la construcţiile realizate pe acesta pentru toată durata acordului.
   Cap. VIII  Răspunderea contractuală
     Art.11  (1) Nerespectarea de către una din părţile prezentului acord a  obligaţiilor asumate atrage răspunderea contractuală a părţii în culpă. 

             (2)  Părţile  sunt exonerate de răspunderea contractuală pentru neexecutarea la termen şi /sau în mod necorespunzator, total sau partial, a oricareia dintre obligatiile care îi incumbă, dacă neexecutarea obligatiei respective şi prejudiciul au fost cauzate de forta majoră sau cazul fortuit. Forta majoră va fi interpretată în conformitate cu legislaţia aplicabilă şi trebuie să fie confirmată de catre o autoritate competentă.  
        Cap. IX   Litigii

     Art.12 (1) Orice litigiu în legătură cu încheierea, executarea sau rezilierea acordului se soluţionează pe cale amiabilă.

                (2) În cazul neînţelegerii între părţi cu privire la soluţionarea litigiilor apărute pe parcursul executării acordului, acestea se pot adresa instanţelor judecătoreşti de drept comun.

    Cap. X Notificari
           Art.13  În sensul prezentului acordului, orice notificare/comunicare adresată de o parte celeilalte va fi considerată valabil îndeplinită dacă va fi transmisă prin scrisoare recomandată cu confirmare de primire, la adresa părţilor menţionată în  Cap. I din acord.

                 Prezentul acord s-a încheiat în 2 (două) exemplare, câte unul pentru fiecare parte.

Municipiul Drobeta Turnu Severin,                                        Ministerul Mediului, Apelor și Pădurilor,

Primar – Marius Vasile Screciu                                                        ...........................................
Secretar General Municipiu – Mirela Păsat                                                                                 
Director Economic - Ana Maria Bîzoi                                                        
 Director  Direcţia Patrimoniu - Radu Lapădat
 Şef Serviciu Licitaţii, 
Contractare Şi Executări Silite – Adrian Ofiţeru

Inspector – Cristina Tătaru

